ᱯᱷᱤᱨᱚᱡᱟᱵᱟᱫᱽ

ᱯᱷᱤᱨᱚᱡᱟᱵᱟᱫᱽ ᱫᱚ ᱥᱤᱧᱚᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱟᱜᱽᱨᱟ ᱥᱩᱨ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱜᱤᱞᱟᱹᱥ ᱵᱮᱱᱟᱣ ᱠᱟᱹᱨᱜᱟᱲ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱟᱨ ᱪᱩᱲᱤ ᱨᱮᱱᱟᱜ ᱜᱩᱱ ᱟᱨ ᱚᱸᱰᱮ ᱵᱮᱱᱟᱜ ᱠᱟᱱ ᱠᱟᱸᱪ ᱨᱮᱱᱟᱜ ᱡᱤᱱᱤᱥ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾

ᱱᱟᱜᱟᱢ

ᱚᱛᱱᱚᱜ
ᱯᱷᱤᱨᱚᱡᱟᱵᱟᱫᱽ  ᱨᱮ ᱢᱮᱱᱟᱜᱼᱟFalling Rain Genomics, Inc - Firozabad ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱖᱔ ᱢᱤᱴᱚᱨ (᱕᱓᱘ ᱯᱷᱤᱴ) ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱷᱤᱨᱚᱡᱟᱵᱟᱫᱽ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱖᱐᱓,᱗᱙᱗ ᱦᱚᱲ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱓% ᱟᱨ ᱛᱤᱨᱞᱟᱹ ᱟᱜ ᱔᱗% ᱢᱮᱱᱟᱜ ᱠᱚᱣᱟ ᱾ ᱯᱷᱤᱨᱚᱡᱟᱵᱟᱫᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱕.᱐᱑% ᱢᱮᱱᱟᱜᱼᱟ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱕.᱓᱒% ᱢᱮᱱᱟᱜᱼᱟ, ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚ ᱖᱓% ᱢᱮᱱᱟᱜᱼᱟ ᱾ ᱯᱷᱤᱨᱚᱡᱟᱵᱟᱫᱽ ᱨᱮ, ᱑᱖% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱢᱮᱱᱟᱜ ᱠᱚᱣᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱯᱷᱤᱨᱚᱡᱟᱵᱟᱫᱽ ᱨᱮᱞᱣᱮ ᱥᱴᱮᱥᱚᱱ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱫᱤᱞᱞᱤᱼᱦᱟᱵᱽᱲᱟ ᱴᱨᱟᱝᱠ ᱰᱟᱦᱟᱨ ᱤᱫᱤ ᱛᱮ ᱥᱮᱵᱟ ᱠᱟᱱᱟ ᱾ ᱟᱹᱰᱤ ᱜᱟᱱ ᱴᱨᱮᱱ ᱱᱤᱭᱟᱹ ᱱᱟᱶᱟ ᱫᱤᱞᱞᱤ, ᱦᱟᱵᱽᱲᱟ, ᱢᱩᱢᱵᱟᱭ, ᱠᱟᱱᱯᱩᱨ, ᱞᱚᱠᱷᱱᱚᱣ, ᱡᱚᱭᱯᱩᱨ, ᱡᱟᱹᱢᱢᱩ ᱛᱚᱣᱤ, ᱟᱢᱨᱤᱛᱥᱚᱨ, ᱡᱟᱢᱥᱮᱫᱽᱯᱩᱨ, ᱯᱟᱴᱱᱟ, ᱟᱞᱤᱜᱚᱲ, ᱟᱜᱽᱨᱟ, ᱦᱟᱛᱷᱨᱚᱥ, ᱯᱩᱨᱤ, ᱟᱡᱽᱢᱮᱨ, ᱟᱢᱵᱟᱞᱟ, ᱵᱟᱨᱮᱞᱤ ᱥᱟᱶᱛᱮ ᱡᱤᱞᱤᱧ ᱟᱨ ᱥᱩᱨ ᱥᱟᱸᱜᱤᱧ ᱨᱮᱱᱟᱜ ᱛᱷᱟᱱ ᱠᱷᱚᱱ ᱡᱚᱲᱟᱜ ᱟᱠᱟᱱᱟ ᱾ ᱢᱟᱛᱷᱩᱨᱟ, ᱤᱴᱟᱣᱟ, ᱜᱚᱨᱟᱠᱷᱯᱩᱨ ᱟᱨ ᱴᱩᱸᱰᱞᱟ ᱾

ᱯᱷᱤᱨᱚᱡᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱴᱩᱸᱰᱞᱟ ᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ ᱫᱚ (ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒ ᱨᱮ ᱯᱷᱤᱨᱚᱡᱟᱵᱟᱫᱽ ᱥᱚᱦᱚᱨ ᱠᱷᱚᱱ ᱒᱐ ᱠᱤᱞᱚᱢᱤᱴᱚᱨ ᱯᱟᱪᱮ ᱨᱮ) ᱠᱚᱧᱮ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱢᱤᱫ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱟᱜᱽᱨᱟ ᱠᱷᱚᱱ ᱥᱩᱨ ᱨᱮᱱᱟᱜ ᱤᱫᱤ ᱛᱮ ᱫᱤᱞᱞᱤ ᱦᱟᱵᱽᱲᱟ ᱨᱩᱴ ᱨᱮ ᱟᱹᱰᱤ ᱜᱟᱱ ᱴᱨᱮᱱ ᱱᱚᱣᱟ ᱯᱷᱤᱨᱚᱡᱟᱵᱟᱫᱽ ᱥᱴᱮᱥᱚᱱ ᱨᱮ ᱵᱟᱝ ᱛᱤᱸᱜᱩᱱᱟ, ᱱᱚᱣᱟ ᱫᱚ ᱴᱩᱸᱰᱞᱟ ᱡᱚᱸᱠᱥᱟᱱ ᱨᱮ ᱛᱤᱸᱜᱩᱱᱟ, ᱚᱱᱟ ᱞᱟᱹᱜᱤᱫ ᱛᱮ ᱯᱷᱤᱨᱚᱡᱟᱵᱟᱫᱽ ᱥᱟᱶ ᱟᱜᱽᱨᱟ ᱥᱚᱦᱚᱨ ᱨᱮ ᱦᱚᱸ ᱥᱮᱵᱟᱜ ᱠᱟᱱᱟ ᱾

ᱱᱚᱣᱟ ᱥᱚᱦᱚᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ ᱨᱮ ᱟᱜᱽᱨᱟ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱱᱚᱣᱟ ᱱᱤᱭᱟᱹ ᱨᱟᱡᱽᱰᱟᱦᱟᱨ ᱨᱮ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱞᱟᱹᱜᱤᱫ ᱛᱮ ᱢᱤᱫ ᱞᱟᱹᱠᱛᱤᱭᱟᱱ ᱰᱮᱨᱟ ᱵᱮᱱᱟᱣᱟ ᱾ ᱚᱱᱟ ᱞᱟᱹᱜᱤᱫ ᱛᱮ ᱯᱷᱤᱨᱚᱡᱟᱵᱟᱫᱽ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱟᱨ ᱥᱟᱢᱟᱝ ᱥᱮᱱ ᱞᱟᱹᱜᱤᱫ ᱟᱹᱰᱤ ᱜᱟᱱ ᱵᱟᱥ ᱥᱮᱵᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱟᱜᱽᱨᱟ ᱥᱟᱶ ᱥᱩᱨ ᱨᱮᱱᱟᱜ ᱤᱫᱤ ᱛᱮ ᱟᱨ ᱚᱱᱟ ᱞᱟᱹᱜᱤᱫ ᱛᱮ ᱨᱟᱡᱚᱥᱛᱷᱟᱱ, ᱢᱚᱫᱷᱭᱚ ᱯᱨᱚᱫᱮᱥ ᱥᱟᱶ ᱩᱛᱛᱚᱨ ᱯᱨᱚᱫᱮᱥ ᱥᱤᱢᱟᱹ ᱨᱮ ᱟᱹᱰᱤ ᱜᱟᱱ ᱚᱱᱛᱚᱨᱼᱯᱚᱱᱚᱛ ᱵᱟᱥ ᱥᱮᱵᱟ ᱦᱚᱸ ᱥᱚᱦᱚᱨ ᱨᱮ ᱥᱮᱵᱟᱜ ᱠᱟᱱᱟ ᱾ ᱤᱱᱴᱨᱟᱼᱥᱚᱦᱚᱨ ᱦᱤᱡᱩᱜ ᱥᱮᱱᱚᱜ ᱨᱮ ᱥᱟᱨᱟ ᱞᱮᱛᱟᱨ ᱜᱮ ᱨᱤᱥᱠᱟ ᱟᱨ ᱓ ᱪᱟᱠᱟ ᱟᱜ ᱜᱟᱹᱰᱤ ᱥᱮᱱᱚᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Firozabad City E-Portal
 Firozabad District Homepage


ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ